+-----------------------------------------------------------------------+
| 11. 11. ฐานะการเงินและผลการดำเนินงาน                                    |
+-----------------------------------------------------------------------+

11.1 งบการเงิน

(ก) สรุปรายงานการสอบบัญชี

งบการเงินรวมและงบการเงินเฉพาะ สำหรับงวดปีบัญชีสิ้นสุดวันที่ 31 ธันวาคม 2554 และ 2555

ผู้สอบบัญชีของงบการเงินรวมและงบการเงินเฉพาะของบริษัทสำหรับปีสิ้นสุดวันที่ 31 ธันวาคม 2554
และ 31 ธันวาคม 2555 ได้แก่ นายพิสิฐ ทางธนกุล ผู้สอบบัญชีรับอนุญาตเลขที่ 4095 จากบริษัท
ไพร้ซวอเตอร์เฮาส์คูเปอร์ส เอบีเอเอส จำกัด

ผู้สอบบัญชีได้ตรวจสอบงบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31
ธันวาคม 2554 และ 2555
งบกำไรขาดทุนรวมและงบกำไรขาดทุนเบ็ดเสร็จรวมและงบกำไรขาดทุนและงบกำไรขาดทุนเบ็ดเสร็จเฉพาะบริษัท
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีของบริษัท ไมเนอร์ อินเตอร์เนชั่นแนล จำกัด (มหาชน)
และบริษัทย่อย และของเฉพาะบริษัท ไมเนอร์ อินเตอร์เนชั่นแนล จำกัด (มหาชน)
และให้ความเห็นว่า
งบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัท
ณ วันที่
31 ธันวาคม 2554 และ 2555 ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปีสิ้นสุดวันเดียวกันของบริษัท ไมเนอร์
อินเตอร์เนชั่นแนล จำกัด (มหาชน) และบริษัทย่อย และ
ของเฉพาะบริษัท ไมเนอร์ อินเตอร์เนชั่นแนล จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

(ข) ตารางสรุปงบการเงิน

บริษัท ไมเนอร์ อินเตอร์เนชั่นแนล จำกัด (มหาชน) และบริษัทย่อย

  -------------------------------------------------------------------------------------------------------------------
  งบดุล ณ วันที่                                        31-ธ.ค.-53            31 ธ.ค. 2554          31-ธ.ค.-55   
                                                                          ตามที่ปรับใหม่                         
  ------------------------------------------------- ------------ -------- ------------ -------- ------------ --------
                                                    พันบาท        ร้อยละ    พันบาท        ร้อยละ    พันบาท        ร้อยละ

  สินทรัพย์                                                                                                     

  สินทรัพย์หมุนเวียน                                                                                              

  เงินสดและรายการเทียบเท่าเงินสด                        1,156,281    3.5%     1,145,782    2.8%     3,702,394    7.3%

  ลูกหนี้การค้าและลูกหนี้อื่น                                1,575,537    4.8%     2,344,323    5.6%     2,954,819    5.8%

  สินค้าคงเหลือ                                        949,985      2.9%     1,465,953    3.5%     1,616,111    3.2%

  ที่ดินและโครงการพัฒนาอสังหาริมทรัพย์เพื่อขาย                2,538,145    7.7%     1,595,818    3.8%     1,046,573    2.1%

  สินทรัพย์หมุนเวียนอื่น                                   627,189      1.9%     806,288      1.9%     941,061      1.8%

  รวมสินทรัพย์หมุนเวียน                                  6,847,137    20.9%    7,358,165    17.7%    10,260,957   20.1%

  สินทรัพย์ไม่หมุนเวียน                                                                                            

  ลูกหนี้การค้าตามสัญญาระยะยาว                           -            0.0%     248,520      0.6%     1,063,905    2.1%

  เงินลงทุนในหลักทรัพย์เผื่อขาย                            31           0.0%     159,988      0.4%     355,418      0.7%

  เงินลงทุนในบริษัทร่วม                                  1,535,859    4.7%     3,829,127    9.2%     4,013,920    7.9%

  เงินลงทุนในส่วนได้เสียในกิจการร่วมค้า                     1,914,937    5.8%     96,004       0.2%     197,120      0.4%

  เงินลงทุนระยะยาวอื่น                                  638          0.0%     13           0.0%     100,014      0.2%

  เงินให้กู้ยืมระยะยาวแก่กิจการที่เกี่ยวข้องกัน                  384,728      1.2%     507,374      1.2%     629,535      1.2%

  ที่ดินและโครงการระหว่างการพัฒนา                        3,955,349    12.1%    33,098       0.1%     1,303,594    2.6%

  อสังหาริมทรัพย์เพื่อการลงทุน                             950,129      2.9%     928,789      2.2%     904,796      1.8%

  ที่ดิน อาคารและอุปกรณ์                                 10,232,531   31.2%    16,913,936   40.6%    18,189,032   35.7%

  สินทรัพย์ไม่มีตัวตน                                     4,298,767    13.1%    8,728,493    21.0%    10,148,479   19.9%

  ค่าเช่าจ่ายล่วงหน้า                                    1,847,758    5.6%     1,840,834    4.4%     2,150,809    4.2%

  สินทรัพย์ไม่หมุนเวียนอื่น                                 830,906      2.5%     978,305      2.4%     1,657,405    3.3%

  รวมสินทรัพย์ไม่หมุนเวียน                                25,951,635   79.1%    34,264,480   82.3%    40,714,026   79.9%

  รวมสินทรัพย์                                         32,798,772   100.0%   41,622,645   100.0%   50,974,983   100.0%

  หนี้สินและส่วนของผู้ถือหุ้น                                                                                         

  หนี้สินหมุนเวียน                                                                                                

  เงินเบิกเกินบัญชีธนาคารและเงินกู้ยืมระยะสั้นจากสถาบันการเงิน   576,810      1.8%     1,097,348    2.6%     910,379      1.8%

  เจ้าหนี้การค้าและเจ้าหนี้อื่น                              2,961,300    9.0%     3,992,364    9.6%     4,639,865    9.1%

  หนี้สินภายใต้สัญญาเช่าการเงินที่ถึงกำหนดชำระภายในหนึ่งปี       -            0.0%     141,235      0.3%     64,867       0.1%

  เงินกู้ยืมระยะยาวส่วนที่ถึงกำหนดชำระ ภายในหนึ่งปี            555,022      1.7%     382,164      0.9%     295,311      0.6%

  หุ้นกู้ส่วนที่ถึงกำหนดชำระภายในหนึ่งปี                       1,000,000    3.0%     1,840,000    4.4%     2,000,000    3.9%

  รายได้รอตัดบัญชีที่ถึงกำหนดรับรู้ภายในหนึ่งปี                  27,504       0.1%     42,674       0.1%     68,798       0.1%

  ภาษีเงินได้ค้างจ่าย                                    156,614      0.5%     210,162      0.5%     183,338      0.4%

  หนี้สินหมุนเวียนอื่น                                     781,389      2.4%     880,781      2.1%     776,769      1.5%

  รวมหนี้สินหมุนเวียน                                    6,058,639    18.5%    8,586,729    20.6%    8,939,328    17.5%

  หนี้สินไม่หมุนเวียน                                                                                              

  หนี้สินภายใต้สัญญาเช่าการเงิน                            -            0.0%     80,061       0.2%     34,912       0.1%

  เงินกู้ยืมระยะยาว                                     2,335,864    7.1%     5,923,300    14.2%    6,497,325    12.7%

  หุ้นกู้                                               9,900,000    30.2%    10,360,000   24.9%    14,360,000   28.2%

  หนี้สินผลประโยชน์พนักงาน                               117,336      0.4%     151,387      0.4%     179,780      0.4%

  หนี้สินไม่หมุนเวียนอื่น                                   630,887      1.9%     1,586,660    3.8%     1,617,110    3.2%

  รวมหนี้สินไม่หมุนเวียน                                  12,984,088   39.6%    18,101,409   43.5%    22,689,126   44.5%

  รวมหนี้สิน                                           19,042,727   58.1%    26,688,138   64.1%    31,628,454   62.0%

  ส่วนของผู้ถือหุ้น                                                                                                

  ทุนเรือนหุ้น                                                                                                   

  ทุนจดทะเบียน                                        3,677,989    11.2%    3,666,520    8.8%     4,063,046    8.0%

  ทุนที่ออกและชำระแล้ว                                  3,262,339    9.9%     3,275,225    7.9%     3,686,767    7.2%

  ส่วนเกินมูลค่าหุ้น                                                                                               

  หุ้นสามัญ                                            3,133,794    9.6%     3,215,326    7.7%     3,995,898    7.8%

  เงินรับล่วงหน้าค่าหุ้น                                   4,219        0.0%     -            0.0%     48,804       0.1%

  ใบสำคัญแสดงสิทธิซื้อหุ้นสามัญที่ออกโดยบริษัทย่อยที่หมดอายุแล้ว     104,789      0.3%     104,789      0.3%     104,789      0.2%

  กำไรสะสม                                                                                                   

  จัดสรรแล้ว - สำรองตามกฎหมาย                         367,799      1.1%     367,799      0.9%     406,309      0.8%

  ยังไม่ได้จัดสรร                                       5,970,643    18.2%    8,360,372    20.1%    10,908,350   21.4%

  องค์ประกอบอื่นของส่วนของผู้ถือหุ้น                         30,645       0.1%     - 956,160    -2.3%    - 1,017,522  -2.0%

  รวมส่วนของผู้ถือหุ้นของบริษัทใหญ่                          12,874,228   39.3%    14,367,351   34.5%    18,133,395   35.6%

  ส่วนได้เสียที่ไม่มีอำนาจควบคุม                            881,817      2.7%     567,156      1.4%     1,213,135    2.4%

  รวมส่วนของผู้ถือหุ้น                                    13,756,046   41.9%    14,934,507   35.9%    19,346,530   38.0%

  รวมหนี้สินและส่วนของผู้ถือหุ้น                             32,798,772   100.0%   41,622,645   100.0%   50,974,983   100.0%
  -------------------------------------------------------------------------------------------------------------------

  ---------------------------------- ------------ -------- ------------ -------- ------------- --------
  งบกำไรขาดทุน                        ปี 2552                ปี 2553                ปี 2554        

                                     พันบาท        ร้อยละ    พันบาท        ร้อยละ    พันบาท         ร้อยละ

  รายได้                                                                                        

  รายได้จากการประกอบกิจการโรงแรม       4,321,853    22.9%    8,134,807    29.0%    11,582,406    35.6%

  รายได้จากการให้เช่าอสังหาริมทรัพย์        388,392      2.1%     423,344      1.5%     440,137       1.4%

  รายได้จากกิจการบันเทิง                 119,914      0.6%     148,063      0.5%     150,363       0.5%

  รายได้จากกิจการสปา                   295,918      1.6%     298,420      1.1%     323,086       1.0%

  รายได้จากการขายอาหารและเครื่องดื่ม      9,590,770    50.8%    10,707,906   38.1%    11,841,097    36.4%

  รายได้จากการขายอสังหาริมทรัพย์          205,338      1.1%     2,820,830    10.0%    2,898,522     8.9%

  รายได้จากการจัดจำหน่ายและการผลิตสินค้า   2,679,627    14.2%    2,925,540    10.4%    3,294,207     10.1%

  รายได้จากการบริหารจัดการ              246,355      1.3%     329,589      1.2%     355,215       1.1%

  รายได้จากการให้สิทธิแฟรนชายส์           291,733      1.5%     348,296      1.2%     425,125       1.3%

  เงินปันผลรับ                          82,555       0.4%     83,786       0.3%     321           0.0%

  ดอกเบี้ยรับ                           28,051       0.1%     42,740       0.2%     80,775        0.2%

  รายได้อื่น                            622,197      3.3%     1,804,725    6.4%     1,155,956     3.6%

  รวมรายได้                           18,872,704   100.0%   28,068,045   100.0%   32,547,209    100.0%

  ค่าใช้จ่าย                                                                                      

  ต้นทุนโดยตรงของกิจการโรงแรม           2,297,584    12.2%    4,141,359    14.8%    6,128,789     18.8%

  ต้นทุนโดยตรงของการให้เช่าอสังหาริมทรัพย์   211,953      1.1%     218,790      0.8%     222,051       0.7%

  ต้นทุนโดยตรงของกิจการบันเทิง            33,284       0.2%     39,440       0.1%     49,053        0.2%

  ต้นทุนโดยตรงของกิจการสปา              176,685      0.9%     183,585      0.7%     199,803       0.6%

  ต้นทุนขายอาหารและเครื่องดื่ม             3,189,060    16.9%    3,573,832    12.7%    3,885,578     11.9%

  ต้นทุนขายอสังหาริมทรัพย์                 149,546      0.8%     1,332,394    4.7%     1,194,997     3.7%

  ต้นทุนขายการจัดจำหน่ายและการผลิตสินค้า    1,646,041    8.7%     1,777,921    6.3%     2,109,960     6.5%

  ค่าใช้จ่ายในการขาย                    7,602,535    40.3%    9,501,028    33.8%    10,394,832    31.9%

  ค่าใช้จ่ายในการบริหาร                  1,721,216    9.1%     3,342,751    11.9%    3,920,438     12.0%

  รวมค่าใช้จ่าย                         17,027,903   90.2%    24,111,100   85.9%    28,105,500    86.4%

  กำไรจากการดำเนินงาน                 1,844,801    9.8%     3,956,945    14.1%    4,441,709     13.6%

  ส่วนแบ่งกำไรจากเงินลงทุนในบริษัทร่วม      216,543      1.1%     263,815      0.9%     446,296       1.4%

  กำไรก่อนต้นทุนทางการเงินและภาษีเงินได้    2,061,344    10.9%    4,220,760    15.0%    4,888,006     15.0%

  ต้นทุนทางการเงิน                      (458,075)    (2.4%)   (879,402)    (3.1%)   (1,085,377)   (3.3%)

  กำไรก่อนภาษีเงินได้                    1,603,269    8.5%     3,341,358    11.9%    3,802,628     11.7%

  ภาษีเงินได้                           (291,071)    (1.5%)   (414,527)    (1.5%)   (392,573)     (1.2%)

  กำไรสำหรับปี                         1,312,198    7.0%     2,926,831    10.4%    3,410,055     10.5%
  ---------------------------------- ------------ -------- ------------ -------- ------------- --------

  ------------------------------------------ ------------- ------------- -------------
  งบกระแสเงินสด (พันบาท)                       ปี 2553        ปี 2554        ปี 2555

  เงินสดสุทธิได้มา(ใช้ไป)จากกิจกรรมดำเนินงาน        2,537,444     3,657,724     4,045,832

  เงินสดสุทธิได้มา(ใช้ไป)จากกิจกรรมลงทุน            (4,718,304)   (6,382,880)   (6,329,050)

  เงินสดสุทธิได้มาจากกิจกรรมจัดหาเงิน               2,380,905     2,669,785     4,834,112

  เงินสดและรายการเทียบเท่าเงินสดเพิ่มขึ้น(ลดลง)สุทธิ   200,045       (55,371)      2,550,894

  เงินสดและรายการเทียบเท่าเงินสดต้นปี              968,815       1,154,232     1,138,648

  กำไรจากอัตราแลกเปลี่ยน                        (14,628)      39,787        1,216

  เงินสดและรายการเทียบเท่าเงินสดปลายปี            1,154,232     1,138,648     3,690,758
  ------------------------------------------ ------------- ------------- -------------

(ค) อัตราส่วนทางการเงิน

บริษัท ไมเนอร์ อินเตอร์เนชั่นแนล จำกัด (มหาชน) และบริษัทย่อย

  --------------------------------------- ---------- ---------- ----------
  อัตราส่วนทางการเงิน                        ปี 2553     ปี 2554     ปี 2555

  อัตราส่วนสภาพคล่อง (Liquidity Ratio)                             

  อัตราส่วนสภาพคล่อง (เท่า)                   1.13       0.86       1.15

  อัตราส่วนสภาพคล่องหมุนเร็ว (เท่า)             0.35       0.41       0.74

  อัตราส่วนหมุนเวียนลูกหนี้การค้า - รวม (เท่า)     17.91      13.23      11.43

  ระยะเวลาเก็บหนี้เฉลี่ย - รวม (วัน)            20.10      27.22      31.51

  อัตราส่วนหมุนเวียนสินค้าคงเหลือ (เท่า)          14.82      14.02      17.23

  ระยะเวลาขายสินค้าเฉลี่ย (วัน)                24.28      25.68      20.89

  อัตราส่วนหมุนเวียนเจ้าหนี้การค้า - รวม (เท่า)    6.04       3.78       2.92

  ระยะเวลาชำระหนี้เฉลี่ย - รวม (วัน)           59.58      95.27      123.36

  Cash cycle (days)                       (15.19)    (42.37)    (70.97)

  อัตราส่วนแสดงความสามารถในการหากำไร                               
  (Profitability Ratio)                                         

  อัตรากำไรขั้นต้น (%)                        62.30%     56.89%     55.96%

  อัตรากำไรจากการดำเนินงาน (%)              6.13%      8.76%      11.66%

  อัตรากำไรสุทธิ (%)                         6.48%      10.26%     10.47%

  อัตราผลตอบแทนผู้ถือหุ้น (%)                   9.58%      19.29%     19.89%

  อัตราส่วนแสดงประสิทธิภาพในการดำเนินงาน                              
  (Efficiency Ratio)                                            

  อัตราผลตอบแทนจากสินทรัพย์ (%)               4.05%      6.98%      7.36%

  อัตราส่วนวิเคราะห์นโยบายทางการเงิน                                  
  (Financial Policy Ratio)                                      

  อัตราส่วนหนี้สินต่อส่วนของผู้ถือหุ้น (เท่า)          1.38       1.79       1.63

  อัตราส่วนความสามารถในการชำระดอกเบี้ย (เท่า)  5.44       5.37       4.92

  อัตราส่วนหนี้สินที่มีภาระดอกเบี้ยต่อส่วนของผู้ถือหุ้น    1.04       1.33       1.25
  (เท่า)                                                         
  --------------------------------------- ---------- ---------- ----------

11.2 คำอธิบายและการวิเคราะห์ฐานะการเงินและผลการดำเนินงาน

ภาพรวมธุรกิจ

ผลการดำเนินงานในไตรมาส 4 ปี 2555 และปี 2555

ปี 2555 ถือได้ว่าเป็นอีกหนึ่งปีที่บริษัท ไมเนอร์ อินเตอร์เนชั่นแนล จำกัด (มหาชน) (“บริษัทฯ”) ประสบความสำเร็จไปอีกขั้น จากการขยายธุรกิจโรงแรมและร้านอาหารไปยังตลาดใหม่ๆ เช่น ประเทศมาเลเซีย และประเทศอียิปต์ ตลอดจนการเข้าซื้อโรงแรมระดับห้าดาวในจังหวัดภูเก็ต และเครือร้านอาหารในประเทศจีน โดยการเข้าซื้อโรงแรมและร้านอาหารดังกล่าวนั้นเกิดขึ้นในช่วงครึ่งปีหลังของปี 2555 แสดงให้เห็นว่า อัตราการเติบโตส่วนใหญ่ในปี 2555 เกิดจากการขยายตัวของธุรกิจเดิม ซึ่งสะท้อนให้เห็นถึงแนวโน้มของธุรกิจที่สดใส โดยตั้งแต่ต้นปี 2555 บริษัทฯ มีการรายงานการเติบโตของรายได้และกำไรสุทธิรายไตรมาสสูงเป็นประวัติการณ์ในไตรมาส 1 ของปี 2555 และยังคงมีผลการดำเนินงานที่ดีขึ้นอย่างต่อเนื่องเรื่อยมาในไตรมาสที่ 2 – 3 จนถึงไตรมาสที่ 4 ที่บริษัทฯ สามารถแสดงการเติบโตของรายได้และกำไรสุทธิในอัตราร้อยละ 21 และ 151 อยู่ที่ 8,860 ล้านบาทและ 1,184 ล้านบาท ตามลำดับ โดยถึงแม้ว่า ผลการดำเนินงานในไตรมาสที่ 4 ปี 2554 จะถือได้ว่าเป็นฐานการเปรียบเทียบที่ต่ำกว่าปกติ (Low base for comparison) เนื่องจากบริษัทฯ มีค่าใช้จ่ายที่ต้องตัดจ่าย (Write-off expenses) จากผลกระทบจากภาวะน้ำท่วมในประเทศไทยในช่วงไตรมาส 4 ปี 2554 แต่การเติบโตของธุรกิจส่วนใหญ่ใน ไตรมาส 4 ปี 2555 มีสาเหตุสำคัญมาจากผลการดำเนินงานที่ดีขึ้นของทุกกลุ่มธุรกิจ โดยจากสามธุรกิจหลักของบริษัทฯ อันได้แก่ ธุรกิจโรงแรมและธุรกิจอื่นๆ ที่เกี่ยวข้องกับธุรกิจโรงแรม(“ธุรกิจโรงแรมและอื่นๆ”) ธุรกิจร้านอาหาร และธุรกิจจัดจำหน่ายและรับจ้างผลิต ธุรกิจจัดจำหน่ายและรับจ้างผลิตจัดว่ามีอัตราการเติบโตของรายได้สูงที่สุด เนื่องจากโรงงานรับจ้างผลิตนวศรี (“โรงงานนวศรี”) หยุดดำเนินกิจการชั่วคราวตลอดไตรมาส 4 ปี 2554 เนื่องจากได้รับผลกระทบจากน้ำท่วม อย่างไรก็ดี ธุรกิจโรงแรมและธุรกิจร้านอาหาร ซึ่งได้รับผลกระทบจากน้ำท่วมในช่วงปลายปี 2554 น้อยกว่า สามารถแสดงการเติบโตของรายได้ในอัตราสูงกว่าร้อยละ 10 ในไตรมาส 4 ปี 2555 เมื่อเทียบกับช่วงเดียวกันของปีก่อน ทั้งนี้ จากผลการดำเนินงานที่แข็งแกร่งตลอดทั้งปี 2555 ทำให้ที่ประชุมคณะกรรมการบริษัทฯ มีมติอนุมัติให้นำเสนอต่อที่ประชุมผู้ถือหุ้น การจ่ายเงินปันผลในอัตราหุ้นละ 0.30 บาท ในวันประชุมผู้ถือหุ้นสามัญ วันที่ 3 เมษายน 2556 ต่อไป

รายได้จากธุรกิจโรงแรมและอื่นๆ ในไตรมาส 4 ปี 2555 มีสัดส่วนร้อยละ 52 ของรายได้รวม ธุรกิจร้านอาหารมีสัดส่วนรายได้คิดเป็นร้อยละ 38 และธุรกิจจัดจำหน่ายและรับจ้างผลิตมีสัดส่วนรายได้คิดเป็นร้อยละ 38 ในขณะที่ธุรกิจจัดจำหน่ายและรับจ้างผลิตมีรายได้คิดเป็นสัดส่วนร้อยละ 10 ของรายได้รวมในไตรมาส 4 ปี 2555

  ------------------------- --------------- --------------- ------------------
  รายได้จำแนกตามประเภทธุรกิจ                                   

  หน่วย: ล้านบาท              ไตรมาส 4 ปี 2555 ไตรมาส 4 ปี 2554 เปลี่ยนแปลง(ร้อยละ)

  ร้านอาหาร                  3,406           2,954           15%

  โรงแรมและอื่นๆ              4,549           3,875           17%

  จัดจำหน่ายและผลิต            905             516             75%

  รายได้รวม                  8,860           7,345           21%
  ------------------------- --------------- --------------- ------------------

สำหรับปี 2555 บริษัทฯ มีรายได้รวมจำนวน 32,993 ล้านบาท เพิ่มขึ้นในอัตราร้อยละ 21
จากปีก่อน (ไม่นับรวมกำไรจากการปรับมูลค่ายุติธรรมในเงินลงทุนใน บริษัท เอส แอนด์ พี
ซินดิเคท จำกัด (มหาชน) (“S&P”) จำนวน 1,054 ล้านบาท)
โดยมีสาเหตุสำคัญมาจากผลการดำเนินงานที่ดีขึ้นของทั้งสามธุรกิจ
การควบรวมผลการดำเนินงานของ Oaks Hotels & Resorts (“Oaks”)
ในประเทศออสเตรเลีย เป็นจำนวน 12 เดือนเต็ม เมื่อเทียบกับการควบรวมผลการดำเนินงานของ
Oaks เพียง 7 เดือนในช่วงปี 2554 เท่านั้น
อีกทั้งยังเป็นผลจากฐานการเปรียบเทียบที่ต่ำกว่าปกติในไตรมาสที่ 4 ปี 2554 ทั้งนี้ หากไม่นับรวม
Oaks รายได้ของบริษัทฯ ในปี 2555 เพิ่มขึ้นในอัตราร้อยละ 10 จากช่วงเดียวกันของปีก่อน

ผลการดำเนินงานที่แข็งแกร่งของธุรกิจโรงแรมและอื่นๆ และการควบรวมกิจการของ Oaks ส่งผลให้ธุรกิจโรงแรมและอื่นๆ มีสัดส่วนรายได้คิดเป็นร้อยละ 50 ของรายได้รวมของบริษัทฯ ในปี 2555 ขณะที่ธุรกิจร้านอาหารมีสัดส่วนรายได้คิดเป็นร้อยละ 40 และธุรกิจจัดจำหน่ายและรับจ้างผลิตมีสัดส่วนรายได้คิดเป็นร้อยละ 10 

  ------------------------- --------------- ---------------- ------------------
  รายได้จำแนกตามประเภทธุรกิจ                                    

  หน่วย: ล้านบาท              ปี 2555          ปี 2554           เปลี่ยนแปลง(ร้อยละ)

  ร้านอาหาร                  13,192          11,697           13%

  โรงแรมและอื่นๆ              16,390          12,657           29%

  จัดจำหน่ายและผลิต            3,412           2,923            17%

  รายได้รวม*                 32,993          27,278           21%
  ------------------------- --------------- ---------------- ------------------

* รวมส่วนแบ่งกำไรจากการลงทุนในบริษัทร่วม
แต่ไม่นับรวมกำไรจากการปรับมูลค่ายุติธรรมในเงินลงทุนใน S&P จำนวน 1,054 ล้านบาท

  เงินปันผลรับจาก S&P ในช่วงก่อนหน้าไตรมาส 3 ปี 2554
  ได้มีการจัดกลุ่มใหม่เป็นกลุ่มร้านอาหาร จากเดิมรวมอยู่ในกลุ่มโรงแรม

ในไตรมาสที่ 4 ปี 2555 บริษัทฯ มีกำไรก่อนหักดอกเบี้ยจ่าย ภาษีและค่าเสื่อม (EBITDA) 2,021
ล้านบาท เพิ่มขึ้นในอัตราร้อยละ 48 จากไตรมาส 4 ปี 2554
โดยมีสาเหตุสำคัญมาจากผลการดำเนินงานที่ดีขึ้นของทั้งธุรกิจโรงแรมและธุรกิจร้านอาหาร อีกทั้ง
EBITDA ของธุรกิจจัดจำหน่ายและรับจ้างผลิตซึ่งเป็นบวกในไตรมาสนี้
เมื่อเทียบกับผลขาดทุนในไตรมาส 4 ปี 2554 ซึ่งมีภาระค่าใช้จ่ายที่ต้องตัดจ่าย (Write-off
expenses) จากผลกระทบของน้ำท่วม

ในไตรมาส 4 ปี 2555 ธุรกิจโรงแรมและอื่นๆที่เกี่ยวข้อง และธุรกิจร้านอาหารมีสัดส่วน EBITDA
คิดเป็นร้อยละ 67 และร้อยละ 29 ตามลำดับ ในขณะที่ธุรกิจจัดจำหน่ายและรับจ้างผลิตมีสัดส่วน
EBITDA คิดเป็นร้อยละ 3

  -------------------------- -------------- -------------- ------------------
  กำไรก่อนหักดอกเบี้ยจ่าย                                       
  ภาษีและค่าเสื่อม (EBITDA)                                    

  หน่วย: ล้านบาท               ไตรมาส 4 ปี     ไตรมาส 4 ปี     เปลี่ยนแปลง(ร้อยละ)
                             2555           2554           

  ร้านอาหาร                   592            492            20%

  โรงแรมและอื่นๆ               1,360          1,050          30%

  จัดจำหน่ายและผลิต             69             -173           N/M

  รวม                        2,021          1,369          48%

  EBITDA Margin              23%            19%            
  -------------------------- -------------- -------------- ------------------

ในปี 2555 บริษัทฯ มี EBITDA เพิ่มขึ้นในอัตราร้อยละ 35 อยู่ที่ 7,063 ล้านบาท
เนื่องมาจาก 1) ผลการดำเนินงานที่ดีขึ้นของทุกธุรกิจ 2) กำไรจากโครงการอนันตรา วาเคชั่น
คลับ ซึ่งเพิ่งเปิดดำเนินงานมาเพียงสองปี และ 3) การควบรวมผลการดำเนินงานของ Oaks
เป็นจำนวน 12 เดือนเต็มในปี 2555 เมื่อเทียบกับการควบรวมผลการดำเนินงานของ Oaks เพียง
7 เดือนในปี 2554 ดังนั้น อัตราการทำกำไร EBITDA เพิ่มขึ้นเป็นร้อยละ 21
จากความสามารถในการทำกำไรที่ดีขึ้น (operating leverage)
และจากการที่โครงการอนันตรา วาเคชั่น คลับ สามารถพลิกจากผลขาดทุนในปี 2554
เป็นกำไรในปีนี้ได้

สัดส่วน EBITDA จากธุรกิจโรงแรมและอื่นๆ คิดเป็นร้อยละ 64 ของ EBITDA รวมในปี 2555
ในขณะที่ธุรกิจร้านอาหารมีสัดส่วน EBITDA ร้อยละ 32
และธุรกิจจัดจำหน่ายและรับจ้างผลิตอีกร้อยละ 4

  --------------------------------------------------------------------------
  กำไรก่อนหักดอกเบี้ยจ่าย                                      
  ภาษีและค่าเสื่อม (EBITDA)                                   
  ----------------------- --------------- --------------- ------------------
  หน่วย: ล้านบาท            ปี 2555          ปี 2554          เปลี่ยนแปลง(ร้อยละ)

  ร้านอาหาร                2,238           1,923           16%

  โรงแรมและอื่นๆ            4,535           3,313           37%

  จัดจำหน่ายและผลิต          289             4               N/M

  รวม*                    7,063           5,240           35%

  EBITDA Margin*          21%             19%             
  --------------------------------------------------------------------------

* ไม่นับรวมกำไรจากการปรับมูลค่ายุติธรรมในเงินลงทุนใน S&P จำนวน 1,054
ล้านบาทและค่าใช้จ่ายการด้อยค่าของค่าความนิยมของธุรกิจร้านอาหารในประเทศจีนจำนวน 93
ล้านบาท

  เงินปันผลรับจาก S&P ในช่วงก่อนหน้าไตรมาส 3 ปี 2554
  ได้มีการจัดกลุ่มใหม่เป็นกลุ่มร้านอาหาร จากเดิมรวมอยู่ในกลุ่มโรงแรม

บริษัทฯ มีกำไรสุทธิในไตรมาส 4 ปี 2555 จำนวน 1,184 ล้านบาท เติบโตในอัตราร้อยละ 151 เมื่อเทียบกับช่วงเดียวกันของปีก่อน ส่วนหนึ่งมาจากผลการดำเนินงานที่แข็งแกร่งของทั้งสามธุรกิจและอีกส่วนหนึ่งมาจากฐานการเปรียบเทียบที่ต่ำกว่าปกติในไตรมาส 4 ปี 2554 ดังนั้น อัตราการทำกำไรสุทธิจึงเพิ่มขึ้นจากร้อยละ 6 ในไตรมาส 4 ปี 2554 เป็นร้อยละ 13 ในไตรมาสนี้ 

สำหรับกำไรในปี 2555 มีจำนวน 3,409 ล้านบาท คิดเป็นอัตราการเติบโตร้อยละ 78 เมื่อเทียบกับช่วงเดียวกันของปีก่อน ส่งผลให้อัตราการทำกำไรสุทธิเพิ่มขึ้นจากร้อยละ 7 ในปี 2554 เป็นร้อยละ 10 ในปีนี้ 

  -------------------------- ------------- ------------- ------------------
  กำไรสุทธิ                                                

  หน่วย: ล้านบาท               ไตรมาส 4 ปี    ไตรมาส 4 ปี    เปลี่ยนแปลง(ร้อยละ)
                             2555          2554          

  กำไรสุทธิ                    1,184         472           151%

  อัตราการทำกำไรสุทธิ           13%           6%            

  หน่วย: ล้านบาท               ปี 2555        ปี 2554        เปลี่ยนแปลง(ร้อยละ)

  กำไรสุทธิ*                   3,409         1,919         78%

  อัตราการทำกำไรสุทธิ*          10%           7%            
  -------------------------- ------------- ------------- ------------------

* ไม่นับรวมกำไรจากการปรับมูลค่ายุติธรรมในเงินลงทุนใน S&P จำนวน 1,054
ล้านบาทและค่าใช้จ่ายการด้อยค่าของค่าความนิยมของธุรกิจร้านอาหารในประเทศจีนจำนวน 93
ล้านบาท

พัฒนาการที่สำคัญในไตรมาส 4 ปี 2555

+-----------------+----------------------------------------------------+---+
| พัฒนาการ         |                                                    |   |
+-----------------+----------------------------------------------------+---+
| ร้านอาหาร        | -   ประสบความสำเร็จในการเข้าลงทุนใน Beijing Riverside |   |
|                 |     & Courtyard (“ริเวอร์ไซด์”)                       |   |
|                 |     ซึ่งเป็นเครือร้านอาหารประเภท Casual dining          |   |
|                 |     ในประเทศจีน โดยมีความเชี่ยวชาญในอาหารจานปลาเสฉวน   |   |
|                 |     บาร์บีคิว ในช่วงปลายเดือนธันวาคม 2555                |   |
|                 |                                                    |   |
|                 | -   เปิดร้านอาหารสุทธิจำนวน 77 สาขา เมื่อเทียบกับไตรมาส 3  |   |
|                 |     ปี 2555 โดย 21                                  |   |
|                 |     สาขาเป็นร้านอาหารภายใต้แบรนด์ริเวอร์ไซด์ และอีก 24     |   |
|                 |     สาขามาจากการขยายธุรกิจแฟรนไชส์ของแดรี่              |   |
|                 |     ควีนในประเทศไทย                                 |   |
+-----------------+----------------------------------------------------+---+
| โรงแรมและอื่นๆ    | -   ได้สิทธิบริหารโรงแรม Golden Palm Tree Iconic       |   |
|                 |     Resort & Spa ใน Sepang ประเทศมาเลเซีย           |   |
|                 |     และเตรียมรีแบรนด์เป็นโรงแรมอาวานีในปี 2556           |   |
|                 |     และเปิดโรงแรม Serengeti Pioneer Camp ของกลุ่ม     |   |
|                 |     Elewana Collection ในประเทศแทนเซเนีย            |   |
|                 |                                                    |   |
|                 | -   รีแบรนด์โรงแรมที่บริษัทฯ เข้าลงทุนในปี 2553 ชื่อ Kani     |   |
|                 |     Lanka Resort & Spa ในประเทศศรีลังกา เป็นโรงแรม    |   |
|                 |     Avani Kalutara โดยเริ่มเปิดให้บริการอีกครั้งในไตรมาส 4 |   |
|                 |     ปี 2555                                         |   |
|                 |                                                    |   |
|                 | -   โอนและบันทึกการขายคอนโดมิเนียมระดับบนของโครงการ     |   |
|                 |     เซ็นต์ รีจิส เรสซิเดนซ์ ในสัดส่วนร้อยละ 5               |   |
|                 |     ของพื้นที่ขายในไตรมาส 4 ปี 2555                     |   |
|                 |     และบันทึกการขายโครงการ ดิ เอสเตท                  |   |
|                 |     สมุยเพิ่มอีกหนึ่งหลังในไตรมาส 4 ปี 2555                |   |
+-----------------+----------------------------------------------------+---+
| จัดจำหน่ายสินค้า    | -   ปิดจุดจำหน่ายสินค้าทั้งหมดของแบรนด์บลูมในไตรมาส 4 ปี     |   |
|                 |     2555                                           |   |
|                 |     เนื่อง                                           |   |
|                 | จากเจ้าของแบรนด์ในประเทศออสเตรเลียตัดสินใจหยุดดำเนินกิจการ |   |
+-----------------+----------------------------------------------------+---+
| อื่นๆ             | -   ออกหุ้นกู้มูลค่ารวม 1,500 ล้านบาทในเดือนธันวาคม 2555    |   |
|                 |     ซึ่งเป็นหุ้นกู้อายุ 5 ปี และมีอัตราดอกเบี้ยคงที่ 4.2% ต่อปี     |   |
+-----------------+----------------------------------------------------+---+

ผลการดำเนินงานจำแนกรายธุรกิจ

ธุรกิจร้านอาหาร

ณ สิ้นปี 2555 บริษัทฯ มีสาขาร้านอาหารทั้งสิ้น 1,381 สาขา แบ่งเป็นสาขาที่บริษัทฯ ลงทุนเอง
760 สาขา คิดเป็นสัดส่วนร้อยละ 55 และสาขาแฟรนไชส์ 621 สาขา คิดเป็นสัดส่วนร้อยละ 45
โดยเป็นสาขาในประเทศไทย 914 สาขา คิดเป็นสัดส่วนร้อยละ 66 และเป็นสาขาในต่างประเทศ
467 สาขา คิดเป็นสัดส่วนร้อยละ 34 ในประเทศออสเตรเลีย นิวซีแลนด์ สิงคโปร์ จีน
ภูมิภาคตะวันออกกลาง มัลดีฟส์ อียิปต์ และประเทศอื่นๆ ในภูมิภาคเอเชีย โดยในไตรมาส 4 ปี
2555 บริษัทฯ มีร้านเปิดใหม่จำนวน 86 สาขา ในขณะที่มีการปิดสาขารวม 9 แห่ง
โดยการเข้าซื้อกิจการริเวอร์ไซด์ในประเทศจีน ทำให้บริษัทฯ มีจำนวนสาขาเพิ่มขึ้น 21 สาขา
ในขณะเดียวกัน แดรี่ ควีน ก็ขยายธุรกิจแฟรนไชส์ในประเทศอย่างรวดเร็ว โดยเพิ่มจุดจำหน่ายอีก
24 สาขาในไตรมาสนี้

  ---------------------------------------- -------------- ----------------- -----------------
  ร้านอาหารจำแนกตามที่บริษัทลงทุนเองและแฟรนไชส์                                    

  จำนวนร้านสาขา                             ไตรมาส 4 ปี     เปลี่ยนแปลง (q-q)   เปลี่ยนแปลง (y-y)
                                           2555                             

  บริษัทลงทุนเอง                              760            34                49

  - ประเทศไทย                              641            12                25

  - ต่างประเทศ                              119            22                24

  สาขาแฟรนไชส์                              621            43                75

  - ประเทศไทย                              273            32                58

  - ต่างประเทศ                              348            11                17

  รวมสาขาร้านอาหาร                          1,381          77                124
  ---------------------------------------- -------------- ----------------- -----------------

  ----------------------- -------------- ----------------- -----------------
  ร้านอาหารจำแนกตามแบรนด์                                    

  จำนวนร้านสาขา            ไตรมาส 4 ปี     เปลี่ยนแปลง (q-q)   เปลี่ยนแปลง (y-y)
                          2555                             

  เดอะพิซซ่า                292            6                 15

  สเวนเซ่นส์                281            9                 14

  ซิซเลอร์                  45             1                 0

  แดรี่ควีน                  309            27                46

  เบอร์เกอร์คิง              29             2                 2

  เดอะคอฟฟี่คลับ             313            14                26

  ริบส์ แอนด์ รัมส์            12             0                 5

  ไทยเอ็กซ์เพรส             64             -3                -5

  ริเวอร์ไซด์                21             21                21

  อื่นๆ*                    15             0                 0

  รวมสาขาร้านอาหาร         1,381          77                124
  ----------------------- -------------- ----------------- -----------------

* อื่นๆ รวมถึงร้านอาหารที่ดำเนินงานอยู่ในสนามบิน ซึ่งอยู่ภายใต้บริษัทร่วมทุนในสัดส่วนร้อยละ 51
คือ บริษัท ซีเล็ค เซอร์วิส พาร์ทเนอร์

ผลประกอบการตามกลุ่มร้านอาหาร

ในไตรมาส 4 ปี 2555 แบรนด์สเวนเซ่นส์ ซิซเลอร์ และเบอร์เกอร์ คิง
ต่างรายงานการเติบโตของยอดขายต่อร้าน (Same store sales) ในอัตรามากกว่าร้อยละ 10
อันเป็นผลมาจากความสำเร็จของแผนการตลาดและเมนูที่ได้รับความนิยม อาทิเช่น เมนู Happy
Sundae ของสเวนเซ่นส์ เมนูใหม่พิเศษของซิซเลอร์ และการกลับมาของเมนูยอดฮิต Angus
Burger ของเบอร์เกอร์คิง
ซึ่งสามารถเข้าถึงกลุ่มลูกค้าในช่วงเทศกาลแห่งการเฉลิมฉลองในไตรมาส 4 ได้ ส่งผลให้บริษัทฯ
มีจำนวนลูกค้ามากขึ้น สำหรับแบรนด์ เดอะ พิซซ่า คอมปะนี
ยอดขายต่อร้านเฉลี่ยมีการเปรียบเทียบกับยอดขายที่สูงกว่าปกติในไตรมาส 4 ปี 2554
เนื่องจากผู้บริโภคที่ได้รับผลกระทบจากภาวะน้ำท่วมในช่วงเวลาดังกล่าว
ไม่สามารถทำอาหารเองได้ ส่งผลให้ยอดขายของเดอะ พิซซา คอมปะนีจากการส่งถึงบ้าน
(Delivery) สูงขึ้นมาก สำหรับแบรนด์ ริบส์ แอนด์ รัมส์ซึ่งอยู่ในช่วงปรับปรุงระบบการดำเนินงาน
ภายหลังจากที่บริษัทฯ เข้าไปลงทุน เพื่อให้มาตรฐานการดำเนินงานอยู่ในระดับเดียวกับแบรนด์อื่นๆ
ของบริษัทฯ ประกอบกับร้านอาหารบางสาขาของแบรนด์ดังกล่าวหยุดดำเนินงานชั่วคราว
เพื่อปรับปรุงร้านในช่วงปี 2555

ในไตรมาส 4 ปี 2555 การขยายสาขาของทุกแบรนด์ร้านอาหารในอัตราร้อยละ 9.9
เมื่อเทียบกับช่วงเดียวกันของปีก่อน ส่งผลให้ยอดขายรวมเติบโตขึ้นในอัตราร้อยละ 11.4

  ------------------------------------- -------------- ------------- ------------- ------------
  ผลการดำเนินงานธุรกิจอาหารจำแนกตามแบรนด์                                              

  อัตราเติบโตของยอดขายต่อร้าน (Same Store                                              
  Sales Growth)                                                                    

  (ร้อยละ)                               ไตรมาส 4 ปี     ไตรมาส 4 ปี    ปี 2555        ปี 2554
                                        2555           2554                        

  เดอะพิซซ่า                              (0.8)          11.3          5.9           11.7

  สเวนเซ่นส์                              14.2           (0.3)         10.7          3.6

  ซิซเลอร์                                14.6           5.0           6.1           11.8

  แดรี่ควีน                                9.1            20.7          17.5          16.7

  เบอร์เกอร์คิง                            18.2           16.9          10.2          21.8

  เดอะคอฟฟี่คลับ                           2.3            5.5           3.1           8.8

  ริบส์ แอนด์ รัมส์                          (0.8)          N/A           (0.5)         N/A

  ไทยเอ็กซ์เพรส                           1.8            (3.7)         (0.4)         (1.6)

  เฉลี่ย                                  4.6            6.5           5.5           9.0

  อัตราเติบโตของยอดขายรวม (Total System                                              
  Sales Growth)                                                                    

  (ร้อยละ)                               ไตรมาส 4 ปี     ไตรมาส 4 ปี    ปี 2555        ปี 2554
                                        2555           2554                        

  เดอะพิซซ่า                              4.2            18.2          14.6          15.6

  สเวนเซ่นส์                              22.2           8.6           18.9          11.8

  ซิซเลอร์                                12.6           8.3           7.0           14.5

  แดรี่ควีน                                27.5           30.8          30.2          23.8

  เบอร์เกอร์คิง                            19.5           6.9           10.8          17.1

  เดอะคอฟฟี่คลับ                           8.7            13.7          10.3          15.8

  ริบส์ แอนด์ รัมส์                          46.5           N/A           N/A           N/A

  ไทยเอ็กซ์เพรส                           4.2            (0.3)         5.2           0.9

  เฉลี่ย                                  11.4           12.7          15.1          14.1
  ------------------------------------- -------------- ------------- ------------- ------------

หมายเหตุ: การเติบโตของยอดขายคำนวณจากยอดขายที่เป็นสกุลเงินท้องถิ่น
เพื่อขจัดผลกระทบจากการเปลี่ยนแปลงของอัตราแลกเปลี่ยน

ผลการดำเนินงาน

ในไตรมาส 4 ปี 2555 รายได้รวมของธุรกิจร้านอาหารเติบโตในอัตราร้อยละ 15
เมื่อเทียบกับช่วงเดียวกันของปีก่อน จากยอดขายต่อร้านที่เพิ่มสูงขึ้น การขยายสาขาอย่างต่อเนื่อง
รวมถึงส่วนแบ่งกำไรที่เพิ่มขึ้น รายได้จากการให้สิทธิแฟรนไชส์ปรับตัวสูงขึ้นในอัตราร้อยละ 30
เมื่อเทียบกับช่วงเดียวกันของปีก่อน จากการขยายตัวอย่างต่อเนื่องของธุรกิจแฟรนไชส์ในประเทศ
ส่งผลให้ EBITDA ของธุรกิจร้านอาหารในไตรมาส 4 ปี 2555 เติบโตในอัตราร้อยละ 20
เมื่อเทียบกับช่วงเดียวกันของปีก่อน ซึ่งเป็นอัตราการเติบโตที่สูงกว่าการขยายตัวของรายได้
จากการขยายธุรกิจที่บริษัทฯ ไม่ต้องลงทุนเอง (Asset-light business)
ควบคู่ไปกับการเพิ่มประสิทธิภาพในการดำเนินงานและความสามารถในการทำกำไรที่ดีขึ้น
(operating leverage) ดังนั้น อัตราการทำกำไร EBITDA จึงเพิ่มขึ้นเล็กน้อยจากร้อยละ
16.6 ในไตรมาส 4 ปี 2554 เป็นร้อยละ 17.4 ในไตรมาส 4 ปี 2555

รายได้รวมของธุรกิจร้านอาหารในปี 2555 ปรับตัวสูงขึ้นในอัตราร้อยละ 13 เมื่อเทียบกับปีก่อน
จากการเติบโตที่แข็งแกร่งของทั้งยอดขายต่อร้านและยอดขายรวม
สอดคล้องกับภาคการบริโภคในประเทศที่ดีขึ้นตลอดทั้งปี
ตลอดจนแผนการตลาดที่ประสบความสำเร็จของบริษัทฯ EBITDA ของธุรกิจร้านอาหารในปี 2555
จึงเพิ่มขึ้นในอัตราร้อยละ 16 เมื่อเทียบกับช่วงเดียวกันของปีก่อน
จากความสามารถในการทำกำไรที่ดีขึ้น (operating leverage)
และการเพิ่มสัดส่วนการลงทุนใน S&P ส่งผลให้อัตราการทำกำไร EBITDA
เพิ่มขึ้นเล็กน้อยเป็นร้อยละ 17 ในปี 2555

  --------------------------- ------------- ------------- ------------------
  โครงสร้างรายได้                                           

  หน่วย: ล้านบาท                ไตรมาส 4 ปี    ไตรมาส 4ปี     เปลี่ยนแปลง(ร้อยละ)
                              2555          2554          

  รายได้จากการดำเนินงาน         3,283         2,859         15%

  รายรับจากการให้แฟรนไชส์        123           94            30%

  รวมรายได้                    3,406         2,954         15%

  EBITDA                      592           492           20%

  EBITDA Margin               17%           17%           

                              ปี 2555        ปี 2554        เปลี่ยนแปลง(ร้อยละ)

  รายได้จากการดำเนินงาน*        12,767        11,349        12%

  รายรับจากการให้แฟรนไชส์        425           348           22%

  รวมรายได้                    13,192        11,697        13%

  EBITDA**                    2,238         1,923         16%

  EBITDA Margin**             17%           16%           
  --------------------------- ------------- ------------- ------------------

* รวมส่วนแบ่งกำไรและรายได้อื่น แต่ไม่นับรวมกำไรจากการปรับมูลค่ายุติธรรมในเงินลงทุนใน
S&P จำนวน 1,054 ล้านบาท

** ไม่รวมกำไรจากการปรับมูลค่ายุติธรรมในเงินลงทุนใน S&P จำนวน 1,054
ล้านบาทและค่าใช้จ่ายการด้อยค่าของค่าความนิยมของธุรกิจร้านอาหารในประเทศจีนจำนวน 93
ล้านบาท

ธุรกิจโรงแรมและธุรกิจอื่นๆ ที่เกี่ยวข้อง

ธุรกิจโรงแรม

ณ สิ้นปี 2555 บริษัทฯ มีโรงแรมที่ลงทุนเองจำนวน 28 แห่งและมีโรงแรมและเซอร์วิส
สวีทที่รับจ้างบริหารอีก 54 แห่งใน 12 ประเทศ มีจำนวนห้องพักทั้งสิ้น 10,348 ห้อง
ซึ่งเป็นห้องที่บริษัทฯ ลงทุนเอง 3,145 ห้องและรับจ้างบริหาร 7,203 ห้อง
โดยเป็นห้องพักในประเทศไทย 3,087 ห้อง คิดเป็นสัดส่วนร้อยละ 30
และเป็นห้องพักในต่างประเทศ 7,261 ห้อง คิดเป็นสัดส่วนร้อยละ 70 ในประเทศออสเตรเลีย
นิวซีแลนด์ มัลดีฟส์ อินโดนิเซีย ศรีลังกา เวียดนาม จีน แทนเซเนีย เคนย่า มาเลเซีย
และสหรัฐอาหรับเอมิเรตส์

  ---------------------------------------- -------------- ----------------- -----------------
  ห้องพักจำแนกตามที่บริษัทลงทุนเองและรับจ้างบริหาร                                    

  จำนวนห้องพัก                               ไตรมาส 4 ปี     เปลี่ยนแปลง (q-q)   เปลี่ยนแปลง (y-y)
                                           2555                             

  บริษัทฯ ลงทุนเอง*                           3,145          0                 -142

  - ประเทศไทย                              2,229          0                 -142

  - ต่างประเทศ                              916            0                 0

  รับจ้างบริหาร                               7,203          266               669

  - ประเทศไทย                              858            20                20

  - ต่างประเทศ                              6,345          246               649

  รวมห้องพัก                                 10,348         266               527
  ---------------------------------------- -------------- ----------------- -----------------

* จำนวนห้องพักที่บริษัทฯ ลงทุนเองรวมโรงแรมที่บริษัทฯ ร่วมลงทุน

  ---------------------- -------------- ----------------- -----------------
  ห้องพักจำแนกตามแบรนด์                                      

  จำนวนห้องพัก             ไตรมาส 4 ปี     เปลี่ยนแปลง (q-q)   เปลี่ยนแปลง (y-y)
                         2555                             

  อนันตรา                 2,681          20                326

  โฟร์ซี่ซันส์                505            0                 0

  แมริออท                 563            0                 -219

  โอ๊คส์                   5,295          -79               18

  อาวานี                  510            315               315

  อื่นๆ                    794            10                87

  รวมห้องพัก               10,348         266               527
  ---------------------- -------------- ----------------- -----------------

ผลประกอบการตามกลุ่มโรงแรม

ในไตรมาส 4 ปี 2555 อัตราการเข้าพักเฉลี่ยของโรงแรมในกลุ่มบริษัทฯ
ปรับตัวเพิ่มขึ้นในอัตราร้อยละ 3 จากช่วงเดียวกันของปีก่อน อยู่ที่ร้อยละ 71
เป็นผลมาจากอัตราการเข้าพักเฉลี่ยที่เพิ่มขึ้นของทุกแบรนด์ ยกเว้น Oaks แบรนด์โฟร์ซีซันส์
เป็นกลุ่มที่แสดงการเติบโตของอัตราการเข้าพักเฉลี่ยสูงที่สุด เนื่องจากโรงแรมโฟร์ซีซันส์ กรุงเทพ
ซึ่งมีจำนวนห้องพักมากที่สุดเมื่อเทียบกับโรงแรมโฟร์ซีซันส์อื่นๆ ในประเทศไทย
แสดงอัตราการเข้าพักรายไตรมาสที่สูงที่สุดในไตรมาส 4 ปี 2555
โดยเฉพาะเมื่อเทียบกับอัตราการเข้าพักเฉลี่ยที่ต่ำในไตรมาส 4 ของปีก่อน
อันเนื่องมาจากความกังวลของนักท่องเที่ยวที่มีต่อภาวะน้ำท่วมในกรุงเทพ ทั้งนี้
แม้ว่าโรงแรมในกลุ่มโฟร์ซีซันส์จะมีค่าห้องเฉลี่ยต่อคืน (Average daily rates – ADR)
เพิ่มขึ้นทั้งสี่แห่งในไตรมาส 4 ปี 2555 เมื่อเทียบกับช่วงเดียวกันของปีก่อน
แต่เมื่อพิจารณาค่าห้องเฉลี่ยต่อคืนของกลุ่มกลับลดลงในอัตราร้อยละ 9 ทั้งนี้ โรงแรมโฟร์ซีซันส์
กรุงเทพมีค่าห้องพักเฉลี่ยต่อคืนต่ำที่สุดในกลุ่ม
เนื่องจากห้องพักของโรงแรมดังกล่าวเป็นห้องพักขนาดปกติ
เมื่อเทียบกับโรงแรมโฟร์ซีซันส์แห่งอื่นๆในประเทศไทย ที่ประกอบไปด้วยห้องพักประเภทวิลล่า
และมีขนาดห้องพักที่ใหญ่กว่า และด้วยโรงแรมโฟร์ซีซันส์ กรุงเทพมีจำนวนห้องพักที่ขายได้ในไตรมาส
4 นี้เพิ่มสูงขึ้นมากที่สุด จึงเป็นปัจจัยที่ดึงผลเฉลี่ยของค่าห้องเฉลี่ยต่อคืนของกลุ่มโฟร์ซีซันส์ลง
อย่างไรก็ดี รายได้เฉลี่ยต่อห้อง(Revenue per available room – RevPar)
ของแบรนด์ดังกล่าว ยังคงมีอัตราเพิ่มขึ้นสูงถึงร้อยละ 53 ในไตรมาส 4 ปี 2555
เมื่อเทียบกับช่วงเดียวกันของปีก่อน และหากไม่นับรวมโรงแรมโฟร์ซีซันส์ กรุงเทพ
ค่าห้องเฉลี่ยต่อคืนของแบรนด์โฟร์ซีซันส์จะเพิ่มขึ้นในอัตราร้อยละ 5

แบรนด์อนันตรารายงานการเติบโตของอัตราการเข้าพักเฉลี่ยที่สูงขึ้นเป็นอันดับสอง
แม้ว่าในระหว่างปี จะมีการเปิดโรงแรมใหม่ๆ ก็ตาม
ส่วนหนึ่งเป็นผลมาจากผลการดำเนินงานที่ดีขึ้นของโรงแรมอนันตรา ริเวอร์ไซด์
ภายหลังจากการรีแบรนด์ตั้งแต่เดือนพฤศจิกายน 2554
และยังเป็นผลมาจากฐานการเปรียบเทียบที่ต่ำกว่าปกติในไตรมาส 4 ปี 2554
จากความกังวลจากภาวะน้ำท่วมในช่วงเวลาดังกล่าว โดยจากอัตราการเข้าพักของโรงแรมอนันตรา
ริเวอร์ไซด์ที่เพิ่มขึ้นอย่างมีนัยสำคัญ ประกอบกับค่าห้องเฉลี่ยต่อคืนของโรงแรมอนันตรา ริเวอร์ไซด์
ที่ต่ำกว่าโรงแรมอื่นๆ ในเครืออนันตรา
ส่งผลให้ค่าห้องเฉลี่ยต่อคืนของแบรนด์อนันตราลดลงในอัตราร้อยละ 5 ในไตรมาส 4 ปี 2555
เมื่อเทียบกับช่วงเดียวกันของปีก่อน ทั้งนี้ หากไม่นับรวมโรงแรมอนันตรา ริเวอร์ไซด์
ค่าห้องเฉลี่ยต่อคืนของแบรนด์อนันตราในไตรมาสนี้ จะเพิ่มขึ้นในอัตราร้อยละ 1
เมื่อเทียบกับช่วงเดียวกันของปีก่อน

ในส่วนของ Oaks ยังคงมีอัตราการเข้าพักในระดับที่สูงอย่างสม่ำเสมอเกินกว่าร้อยละ 70
และแม้ว่าอัตราการเข้าพักของแบรนด์ Oaks ในไตรมาส 4 ปี 2555
จะลดลงเล็กน้อยในอัตราร้อยละ 2 เมื่อเทียบกับช่วงเดียวกันของปีก่อน
แต่ค่าห้องเฉลี่ยต่อคืนที่เพิ่มขึ้นในอัตราร้อยละ 4 ทำให้รายได้เฉลี่ยต่อห้องของแบรนด์ Oaks
เพิ่มขึ้นในอัตราร้อยละ 2 ในไตรมาส 4 ปี 2555

สำหรับปี 2555 อัตราการเข้าพักเฉลี่ยของโรงแรมทุกกลุ่ม ยกเว้น Oaks มีการปรับตัวสูงขึ้น
โดยอัตราการเข้าพักเฉลี่ยของแบรนด์ Oaks ลดลงเล็กน้อยอยู่ที่ร้อยละ 77
จากการแก้ไขกฎหมายที่เกี่ยวข้องกับการประกอบธุรกิจในเมืองซิดนีย์ ประเทศออสเตรเลีย
ซึ่งส่งผลกระทบชั่วคราวต่ออัตราการเข้าพักของโรงแรมและเซอร์วิส สวีทในเมืองซิดนีย์ในไตรมาส
3 ปี 2555

ในปี 2555 ค่าห้องพักเฉลี่ยต่อคืนของทุกกลุ่มแสดงการเติบโต ยกเว้นกลุ่มอนันตราและโฟร์ซีซันส์
ทั้งนี้ การลดลงของราคาห้องพักเฉลี่ยต่อคืนของกลุ่มอนันตราและโฟร์ซีซันส์ โดยเฉพาะในช่วงต้นปี
ได้รับการชดเชยจากการเพิ่มขึ้นของอัตราการเข้าพัก
จากกลยุทธ์การบริหารรายได้ของแต่ละโรงแรมและเหตุผลที่ได้กล่าวไว้ข้างต้น ดังนั้น
รายได้เฉลี่ยต่อห้องของทุกกลุ่มจึงแสดงการเติบโตในปี 2555

  -------------------------------------- -------- ------------- -------- ------------ ------ --------- ------ ---------
  ผลการดำเนินงานธุรกิจโรงแรมจำแนกตามแบรนด์                                                                        

  อัตราการเข้าพัก (ร้อยละ)                                                                                        

                                         ไตรมาส 4               ไตรมาส 4              ปี 2555           ปี 2554 
                                         ปี 2555                 ปี 2554                                        

  แมริออท                                 83                     65                    75               67     

  อนันตรา                                 60                     58                    57               52     

  โฟร์ซีซันส์                                71                     42                    64               50     

  โอ๊คส์                                   77                     79                    77               79     

  อื่นๆ                                    58                     44                    55               45     

  เฉลี่ย                                   71                     68                    69               65     

  ค่าเฉลี่ยของ MINT Thailand                70                     54                    65               56     

  ค่าเฉลี่ยอุตสาหกรรมในประเทศไทย             65                     56                    61               58     

  ที่มาของค่าเฉลี่ยอุตสาหกรรม:                                                                                      
  ธนาคารแห่งประเทศไทย                                                                                          

  ค่าห้องเฉลี่ย (บาท/คืน)                                                                                          

                                                  ไตรมาส 4 ปี             ไตรมาส 4 ปี          ปี 2555           ปี 2554
                                                  2555                   2554                                 

  แมริออท                                          4,359                  4,029               4,047            3,643

  อนันตรา                                          6,906                  7,239               6,554            6,829

  โฟร์ซีซันส์                                         9,068                  9,970               8,455            8,660

  โอ๊คส์                                            5,071                  4,880               5,138            4,977

  อื่นๆ                                             5,983                  5,302               6,075            4,925

  เฉลี่ย                                            5,740                  5,483               5,589            5,385

  ค่าเฉลี่ยของ MINT Thailand                         5,029                  4,808               4,819            4,640

  ค่าเฉลี่ยอุตสาหกรรมในประเทศไทย                      1,996                  1,894               1,895            1,843

  ที่มาของค่าเฉลี่ยอุตสาหกรรม:                                                                                      
  ธนาคารแห่งประเทศไทย                                                                                          

  รายได้เฉลี่ยต่อห้อง(บาท/คืน)                                                                                      

                                                  ไตรมาส 4 ปี             ไตรมาส 4 ปี          ปี 2555           ปี 2554
                                                  2555                   2554                                 

  แมริออท                                          3,607                  2,614               3,050            2,450

  อนันตรา                                          4,167                  4,178               3,752            3,526

  โฟร์ซีซันส์                                         6,426                  4,197               5,374            4,325

  โอ๊คส์                                            3,917                  3,856               3,945            3,917

  อื่นๆ                                             3,449                  2,335               3,315            2,193

  เฉลี่ย                                            4,075                  3,737               3,871            3,479
  -------------------------------------- -------- ------------- -------- ------------ ------ --------- ------ ---------

ผลการดำเนินงานของธุรกิจโรงแรม

ผลการดำเนินงานที่ดีขึ้นของโรงแรม
ประกอบกับฐานการเปรียบเทียบที่ต่ำกว่าปกติจากความกังวลของภาวะน้ำท่วมในกรุงเทพในไตรมาส
4 ปี 2554 ส่งผลให้รายได้จากธุรกิจโรงแรมในไตรมาส 4 ปี 2555 ปรับตัวสูงขึ้นในอัตราร้อยละ
19 เมื่อเทียบกับช่วงเดียวกันของปีก่อน แม้ว่าโรงแรมหัวหิน แมริออท รีสอร์ท แอนด์
สปาได้ปิดตัวไปในเดือนมิถุนายน 2555 อย่างไรก็ดี
รายได้จากการรับจ้างบริหารโรงแรมในไตรมาส 4 ปี 2555 ลดลงในอัตราร้อยละ 25
เมื่อเทียบกับช่วงเดียวกันของปีก่อน เนื่องจากในช่วงไตรมาส 4 ปี 2554 มีรายการปรับปรุง ณ
สิ้นปี (Year-end adjustment)
ส่งผลให้รายได้จากการรับจ้างบริหารโรงแรมในไตรมาสดังกล่าวสูงกว่าปกติ
ซึ่งเมื่อพิจารณารายได้จากการรับจ้างบริหารโรงแรมประจำปี 2555 พบว่า
ยังคงขยายตัวในอัตราร้อยละ 8 เมื่อเทียบกับปี 2554

รายได้จากธุรกิจโรงแรมในปี 2555 เพิ่มขึ้นในอัตราร้อยละ 40
โดยมีสาเหตุสำคัญมาจากผลการดำเนินงานที่ดีขึ้นอย่างต่อเนื่องของกลุ่มโรงแรมโดยรวม
ตลอดจนการรวมผลการดำเนินงานของ Oaks ครบทั้ง 12 เดือนแรกของปี 2555
เมื่อเทียบกับการรวมผลการดำเนินงานของ Oaks เพียง 7 เดือน (ตั้งแต่เดือนมิถุนายน 2554
เป็นต้นมา) ในปี 2554 โดยหากไม่นับรวมรายได้ของ Oaks รายได้ของธุรกิจโรงแรมในปี 2555
ยังคงเพิ่มขึ้นในอัตราร้อยละ 21 เมื่อเทียบกับช่วงเดียวกันของปีก่อน

ผลการดำเนินงานของธุรกิจอื่นๆ ที่เกี่ยวข้องกับธุรกิจโรงแรม

บริษัทฯ บริหารธุรกิจสปาภายใต้แบรนด์อนันตราสปา มันดาราสปา และเอเลมิสสปา ณ สิ้นปี 2555
บริษัทฯ มีจำนวน สปาทั้งสิ้น 34 แห่งในประเทศไทย จีน มัลดีฟส์ แทนซาเนีย จอร์แดน
สาธารณรัฐอาหรับเอมิเรตส์ อินเดีย อียิปต์ และเกาหลี โดยในไตรมาส 4 ของปี 2555
รายได้จากธุรกิจสปาเพิ่มขึ้นในอัตราร้อยละ 11 อยู่ที่ 86 ล้านบาท ขณะที่ในปี 2555
รายได้จากธุรกิจสปาเพิ่มขึ้นในอัตราร้อยละ 8 อยู่ที่ 323 ล้านบาท
สอดคล้องกับผลการดำเนินงานที่ดีขึ้นของธุรกิจโรงแรม

ธุรกิจอสังหาริมทรัพย์ของบริษัทฯ
ได้แก่การพัฒนาโครงการที่อยู่อาศัยเพื่อขายควบคู่ไปกับการดำเนินกิจการโรงแรมในพื้นที่เดียวกัน
บริษัทฯ ได้พัฒนาโครงการแห่งแรกที่เกาะสมุย ชื่อโครงการดิเอสเตท สมุย
ตั้งอยู่ติดกับโรงแรมโฟร์ซีซันส์ สมุย โดยโครงการดังกล่าวมีบ้านพักตากอากาศจำนวน 14 หลัง
นอกจากนี้ บริษัทฯ มีโครงการที่สอง คือโครงการเซ็นต์ รีจิส เรสซิเดนซ์ ในกรุงเทพ
ซึ่งเป็นโครงการคอนโดมิเนียมจำนวน 53
ยูนิตในอาคารเดียวกับโรงแรมภายใต้การบริหารงานโดยแบรนด์ เซ็นต์ รีจิส อีกทั้ง บริษัทฯ
ได้เปิดตัวโครงการพักผ่อนแบบปันส่วนเวลา ภายใต้แบรนด์ของบริษัทฯ ในเดือนธันวาคม 2553 ชื่อ
อนันตรา วาเคชั่น คลับ โดย ณ สิ้นปี 2555 อนันตรา วาเคชั่น
คลับมีห้องพักของโครงการเพื่อรองรับการขายสิทธิในการเข้าพักอาศัยจำนวน 46 ยูนิต ประกอบด้วย
วิลล่าและห้องพักจำนวน 20 ยูนิตติดกับโรงแรมอนันตรา บ่อผุด สมุย วิลล่า สองหลังที่ภูเก็ต
ห้องพักสามห้องใน ควีนส์ทาวน์ ประเทศนิวซีแลนด์ สามห้องในกรุงเทพ และวิลล่าจำนวน 18
หลังที่เมืองบาหลี โดยโครงการอนันตรา วาเคชั่น คลับได้รับความนิยมเพิ่มขึ้นอย่างต่อเนื่อง
และมียอดขายเพิ่มขึ้นเกือบเท่าตัวในไตรมาส 4 ปี 2555 เมื่อเทียบกับช่วงเดียวกันของปีก่อน
ส่งผลให้โครงการดังกล่าวมีผลกำไรในปี 2555 ซึ่งเป็นเพียงปีที่สองของการดำเนินงานเท่านั้น
และเมื่อรวมกับรายได้จากการขายโครงการที่อยู่อาศัย
ทำให้ธุรกิจอสังหาริมทรัพย์ยังคงเป็นหนึ่งในแหล่งรายได้สำคัญของธุรกิจโรงแรมและอื่นๆ ทั้งนี้
รายได้ของธุรกิจอสังหาริมทรัพย์มีจำนวน 971 ล้านบาทในไตรมาส 4 ปี 2555
เพิ่มขึ้นในอัตราร้อยละ 21 เมื่อเทียบกับช่วงเดียวกันของปีก่อน สำหรับปี 2555 บริษัทฯ
มีรายได้จากธุรกิจอสังหาริมทรัพย์ 3,109ล้านบาท เพิ่มขึ้นในอัตราร้อยละ 9 เมื่อเทียบกับปีก่อน

บริษัทดำเนินธุรกิจศูนย์การค้าและบันเทิง ซึ่งรวมถึงศูนย์การค้า 3 แห่ง ได้แก่ (1)
ศูนย์การค้ารอยัลการ์เด้น พลาซ่า พัทยา (2) ศูนย์การค้า Turtle Village ที่ภูเก็ต และ (3)
ศูนย์การค้ารอยัล การ์เด้น พลาซ่า กรุงเทพ และดำเนินธุรกิจบันเทิงแบ่งได้เป็น 8 กลุ่ม คือ (1)
พิพิธภัณฑ์ Ripley’s Believe It or Not! (2) โรงภาพยนตร์ 4 มิติ (3) โกดังผีสิง (4)
มหัศจรรย์เขาวงกต (5) พิพิธภัณฑ์หุ่นขี้ผึ้ง หลุยส์ ทุสโซด์ส แว็กซ์เวิร์ค (6) Scream in the
Dark (7) Ripley’s Sky Rider และ (8) Ripley’s The Vault โดยในไตรมาส 4 ปี
2555 รายได้จากธุรกิจศูนย์การค้าและธุรกิจบันเทิงเพิ่มขึ้นในอัตราร้อยละ 9 อยู่ที่ 145 ล้านบาท
สอดคล้องกับอัตราการเติบโตของธุรกิจโรงแรมและฐานการเปรียบเทียบที่ต่ำกว่าปกติในไตรมาส 4
ปี 2554 เนื่องจากศูนย์การค้ารอยัลการ์เดน พลาซ่า
กรุงเทพได้รับผลกระทบจากความกังวลของภาวะน้ำท่วม ในปี 2555
รายได้จากธุรกิจศูนย์การค้าและธุรกิจบันเทิงก็เพิ่มขึ้นในอัตราร้อยละ 4

ผลการดำเนินงานของธุรกิจโรงแรมและอื่นๆ

กลุ่มโรงแรมและธุรกิจอื่นๆ รายงานการเติบโตของรายได้ที่แข็งแกร่งในไตรมาส 4 ปี 2555 โดยผลการดำเนินงานของธุรกิจอสังหาริมทรัพย์มีอัตราการเติบโตของรายได้สูงที่สุดถึงร้อยละ 21 จากการที่โครงการอนันตรา วาเคชั่น คลับ ได้รับความนิยมมากขึ้น ในขณะเดียวกัน ธุรกิจโรงแรมก็แสดงอัตราการเติบโตอย่างมีนัยสำคัญ จากผลการดำเนินงานที่ดีขึ้นของโรงแรมโดยรวม ส่งผลให้ EBITDA ของธุรกิจโรงแรมและอื่นๆ ในไตรมาส 4 ปี 2555 เพิ่มขึ้นในอัตราร้อยละ 30 และมีอัตราทำกำไร EBITDA เพิ่มขึ้นเป็นร้อยละ 30

สำหรับปี 2555 รายได้รวมของธุรกิจโรงแรมและอื่นๆ ปรับตัวสูงขึ้นในอัตราร้อยละ 29 จากผลการดำเนินงานที่ดีขึ้นของธุรกิจโรงแรม การควบรวมกิจการของ Oaks เต็ม 12 เดือน และการขยายตัวของธุรกิจอสังหาริมทรัพย์ ขณะที่ EBITDA ของกลุ่มธุรกิจโรงแรมและอื่นๆ เพิ่มขึ้นในอัตราที่สูงกว่าเท่ากับร้อยละ 37 จากผลการดำเนินงานที่ดีขึ้นของธุรกิจโรงแรม และผลกำไรจากโครงการอนันตรา วาเคชั่น คลับ ส่งผลให้อัตราการทำกำไร EBITDA รวมของธุรกิจโรงแรมและอื่นๆ เพิ่มขึ้นจากร้อยละ 26 ในปี 2554 เป็นร้อยละ 28 ในปีนี้

  --------------------------- -------------- --------------- ------------------
  โครงสร้างรายได้                                              

  หน่วย: ล้านบาท                ไตรมาส 4 ปี     ไตรมาส 4 ปี 2554 เปลี่ยนแปลง(ร้อยละ)
                              2555                           

  ธุรกิจโรงแรม*                 3,251          2,736           19%

  ธุรกิจรับจ้างบริหารโรงแรม        96             127             -25%

  ธุรกิจสปา                     86             77              11%

  ธุรกิจศูนย์การค้าและบันเทิง        145            134             9%

  ธุรกิจอสังหาริมทรัพย์**           971            801             21%

  รวมรายได้                    4,549          3,875           17%

  EBITDA                      1,360          1,050           30%

  EBITDA Margin               30%            27%             
  --------------------------- -------------- --------------- ------------------

  --------------------------- -------------- --------------- ------------------
                              ปี 2555         ปี 2554          เปลี่ยนแปลง(ร้อยละ)

  ธุรกิจโรงแรม*                 11,991         8,587           40%

  ธุรกิจรับจ้างบริหารโรงแรม        355            330             8%

  ธุรกิจสปา                     323            298             8%

  ธุรกิจศูนย์การค้าและบันเทิง        611            589             4%

  ธุรกิจอสังหาริมทรัพย์**           3,109          2,853           9%

  รวมรายได้                    16,390         12,657          29%

  EBITDA                      4,535          3,313           37%

  EBITDA Margin               28%            26%             
  --------------------------- -------------- --------------- ------------------

* รวมส่วนแบ่งกำไรและรายได้อื่น

** รวมรายได้ค่าเช่าจากโครงการ ดิ เอสเตท สมุย

ธุรกิจค้าปลีกและรับจ้างผลิตสินค้า

ณ สิ้นปี 2555 บริษัทฯ มีร้านค้าและจุดจำหน่าย จำนวน 235 แห่ง โดยในระหว่างไตรมาส 4 ปี
2555 บริษัทฯ เปิดจุดจำหน่ายของแบรนด์ เอสปรี บอสสินี่ เพโดร และเรดเอิร์ธ เพิ่มขึ้น 11 แห่ง
อย่างไรก็ดี บริษัทฯ ปิดจุดจำหน่ายเครื่องสำอางบลูมทั้ง 13 แห่ง
เนื่องจากเจ้าของแบรนด์ในประเทศออสเตรเลียตัดสินใจหยุดดำเนินกิจการ ทั้งนี้ บริษัทฯ
ยังคงเป็นผู้จัดจำหน่ายเครื่องสำอางเรดเอิร์ธ ซึ่งบริษัทฯ คาดว่า
แบรนด์ดังกล่าวจะยังแสดงการเติบโตได้อย่างต่อเนื่องตลอดอายุสัญญา

จากจำนวนร้านค้าและจุดจำหน่ายทั้งหมด ณ สิ้นปี 2555 ร้อยละ 86 เป็นของกลุ่มแฟชั่น ภายใต้
แบรนด์ เอสปรี บอสสินี่ แก็ป ชาร์ลส์แอนด์คีธ ทูมี่ และเพโดร เป็นต้น และอีกร้อยละ 9
เป็นของกลุ่มเครื่องสำอาง ภายใต้แบรนด์ เรดเอิร์ธ

  ---------------------------------- ------------- ----------------- ------------------
  จำนวนสาขาและจุดจำหน่ายของธุรกิจค้าปลีก                                   

  จำนวนสาขา/จุดจำหน่าย                 ไตรมาส 4 ปี    เปลี่ยนแปลง (q-q)   เปลี่ยนแปลง (y-y)
                                     2555                            

  กลุ่มสินค้าแฟชั่น                        202           8                 19

  กลุ่มเครื่องสำอาง                      20            -10               -29

  อื่น ๆ                               13            0                 -2

  รวม                                235           -2                -12
  ---------------------------------- ------------- ----------------- ------------------

ในไตรมาส 4 ปี 2555 รายได้จากธุรกิจจัดจำหน่ายและรับจ้างผลิตเติบโตขึ้นอย่างมีนัยสำคัญในอัตราร้อยละ 75 เมื่อเทียบกับช่วงเดียวกันของปีก่อน เนื่องจากธุรกิจรับจ้างผลิตได้รับผลกระทบภาวะน้ำท่วม ส่งผลให้โรงงานนวศรีต้องหยุดดำเนินงานตลอดไตรมาส 4 ปี 2554 ในขณะเดียวกัน รายได้จากการจัดจำหน่ายสินค้าในไตรมาส 4 ปี 2555 ก็เพิ่มขึ้นในอัตราร้อยละ 23 จากการขยายสาขาแบรนด์อื่นๆ ถึงแม้ว่าจุดจัดจำหน่ายเครื่องสำอางแบรนด์ ลาเนจ แมชบ็อกซ์ และบลูมทั้งหมดจะปิดตัวลง ส่งผลให้ในไตรมาส 4 ปี 2555 EBITDA ของธุรกิจจัดจำหน่ายและรับจ้างผลิตสินค้าอยู่ที่ 69 ล้านบาท และมีอัตราการทำกำไร EBITDA อยู่ที่ร้อยละ 8 ในไตรมาส 4 ปี 2555 

สำหรับปี 2555 รายได้จากธุรกิจจัดจำหน่ายและรับจ้างผลิตเพิ่มขึ้นในอัตราร้อยละ 17 แม้ว่าโรงงานนวศรีเพิ่งกลับมาดำเนินการผลิตตามปกติในมิถุนายน ปี 2555 และจุดจัดจำหน่ายเครื่องสำอางแบรนด์ ลาเนจ สแมชบ็อกซ์ และบลูมทั้งหมดจะปิดตัวลงโดย EBITDA ของธุรกิจจัดจำหน่ายและรับจ้างผลิตในปี 2555 เพิ่มขึ้นอย่างมีนัยสำคัญอยู่ที่ 289 ล้านบาท เนื่องจากโรงงานนวศรีได้รับเงินชดเชยจากการประกันการสูญเสียรายได้ที่เกิดจากภัยน้ำท่วมในไตรมาส 1 และไตรมาส 3 ปี 2555 อัตราการทำกำไร EBITDA ในปี 2555 อยู่ในระดับคงที่ที่ร้อยละ 8 

  ------------------------------------- ------------------ --------------- ------------------
  รายได้ของธุรกิจจัดจำหน่ายและรับจ้างผลิตสินค้า                                      

  หน่วย: ล้านบาท                          ไตรมาส 4 ปี 2555    ไตรมาส 4 ปี 2554 เปลี่ยนแปลง(ร้อยละ)

  ธุรกิจจัดจำหน่าย                          575                466             23%

  ธุรกิจรับจ้างผลิต                          330                50              N/M

  รวมรายได้                              905                516             75%

  EBITDA                                69                 -173            N/M

  EBITDA Margin                         8%                 -33%            

                                        ปี 2555             ปี 2554          เปลี่ยนแปลง(ร้อยละ)

  ธุรกิจจัดจำหน่าย                          2,207              1,898           16%

  ธุรกิจรับจ้างผลิต                          1,205              1,025           18%

  รวมรายได้                              3,412              2,923           17%

  EBITDA                                289                4               N/M

  EBITDA Margin                         8%                 0%              
  ------------------------------------- ------------------ --------------- ------------------

งบดุลและกระแสเงินสด

ณ สิ้น ปี 2555 บริษัทฯ มีสินทรัพย์รวม 50,975 ล้านบาท เพิ่มขึ้น 9,352 ล้านบาทจาก 41,623
ล้านบาท ณ สิ้นปี 2554 ทั้งนี้มีสาเหตุหลักมาจาก

1.  การเพิ่มขึ้นของเงินสดและรายการเทียบเท่าเงินสดจำนวน 2,557 ล้านบาท
    ส่วนใหญ่มาจากการดำเนินงานของธุรกิจที่ดีขึ้น และการออกหุ้นกู้มูลค่า 6,000 ล้านบาท

2.  การเพิ่มขึ้นของลูกหนี้การค้าตามสัญญาระยะยาวจำนวน 815 ล้านบาท
    จากยอดขายที่เพิ่มขึ้นของโครงการ
    อนันตรา วาเคชั่น คลับ

3.  การเพิ่มขึ้นของที่ดิน อาคารและอุปกรณ์จำนวน 2,521 ล้านบาท
    ซึ่งส่วนใหญ่มาจากการเข้าซื้อโรงแรม บุญฑริกา วิลล่า แอนด์ สวีท
    และที่ดินที่ติดกับโรงแรมในภูเก็ต การซื้อที่ดินและอาคาร 3 แห่งในประเทศออสเตรเลียของ
    Oaks ได้แก่ Grand Hotel ในเมือง Gladstone, Oaks Oasis ในเมือง Caloundra
    และ Oaks Castlereagh ในเมือง Sydney
    และการเข้าซื้อเครือร้านอาหารแบรนด์ริเวอร์ไซด์ในประเทศจีน

4.  การเพิ่มขึ้นของสินทรัพย์ไม่มีตัวตนจำนวน 1,420 ล้านบาท
    สาเหตุหลักจากการลงทุนในสิทธิในการเข้าบริหาร (Management Letting Rights)
    และค่าความนิยมจากการลงทุนในบริษัทย่อยของกลุ่ม Oaks และการเข้าซื้อกิจการริเวอร์ไซด์

5.  การเพิ่มขึ้นของสินทรัพย์ไม่หมุนเวียนอื่นๆ จำนวน 679 ล้านบาท
    มีสาเหตุบางส่วนมาจากการให้เงินกู้ซึ่งสามารถแปลงสภาพแก่กิจการริเวอร์ไซด์

บริษัทฯ มีหนี้สินรวม 31,628 ล้านบาท ณ สิ้นปี 2555เพิ่มขึ้นจำนวน 4,940 ล้านบาท จาก
26,688 ล้านบาท ณ สิ้นปี 2554 โดยมีสาเหตุหลักจากการการออกหุ้นกู้จำนวน 6,000
ล้านบาทเพื่อจ่ายคืนหุ้นกู้ที่ถึงกำหนดชำระ เพื่อจ่ายคืนเงินกู้ระยะสั้น และเพื่อขยายธุรกิจในอนาคต
สุทธิด้วยการจ่ายชำระเจ้าหนี้การค้าและภาระหนี้สินระยะสั้นอื่น ๆ บางส่วน

ส่วนของผู้ถือหุ้นของบริษัทฯ ณ สิ้นปี 2555 มีจำนวน 19,347 ล้านบาท เพิ่มขึ้น 4,412 ล้านบาทจาก 14,935 ล้านบาท ณ สิ้นปี 2554 จากกำไรสุทธิจากการดำเนินงานจำนวน 3,409 ล้านบาท การเพิ่มทุนจากการแปลงสภาพใบสำคัญแสดงสิทธิซื้อหุ้นสามัญของผู้ถือหุ้นและพนักงานจำนวน 912 ล้านบาท สุทธิด้วยการจ่ายเงินสดปันผลสุทธิจำนวน 499 ล้านบาท 

ในงวด 12 เดือนของ ปี 2555 บริษัทฯและบริษัทย่อยมีกระแสเงินสดจากการดำเนินงาน 4,046 ล้านบาท เพิ่มขึ้น จำนวน 388 ล้านบาท เมื่อเทียบกับงวดเดียวกันของปีก่อน ทั้งนี้บริษัทฯ มีกระแสเงินสดจ่ายเพื่อการลงทุนจำนวน 6,329 ล้านบาท โดยส่วนใหญ่เป็น 1) การลงทุนของ Oaks จำนวน 878 ล้านบาท 2) การลงทุนซื้อกิจการโรงแรมและที่ดินในภูเก็ตรวมประมาณ 1,000 ล้านบาท 3) การลงทุนซื้อกิจการริเวอร์ไซด์จำนวน 1,200 ล้านบาท และ 4) การลงทุนตามปกติของธุรกิจโรงแรม ร้านอาหาร และอื่น ๆ จำนวน 2,449 ล้านบาท สำหรับกระแสเงินสดรับสุทธิจากกิจกรรมจัดหาเงินมีจำนวน 4,834 ล้านบาท ส่วนใหญ่มาจาก 1) เงินสดรับสุทธิจากเงินกู้ยืมจากธนาคารและการออกหุ้นกู้จำนวน 4,411 ล้านบาท เพื่อใช้ในการลงทุนซื้อโรงแรมบุญฑริกา วิลล่า แอนด์ สวีท Grand Hotel ของ Oaks และกิจการริเวอร์ไซด์ รวมถึงการไถ่ถอนคืนหุ้นกู้ที่ครบกำหนดชำระ 2) การเพิ่มทุนจากการแปลงสภาพใบสำคัญแสดงสิทธิซื้อหุ้นสามัญของผู้ถือหุ้นและพนักงาน จำนวน 912 ล้านบาท สุทธิด้วย 3) การจ่ายเงินสดปันผลให้ผู้ถือหุ้น จำนวน 499 ล้านบาท ดังนั้นในปี 2555 บริษัทฯ จึงมีเงินสดและรายการเทียบเท่าเงินสดเพิ่มขึ้นสุทธิ 2,552 ล้านบาท

การวิเคราะห์อัตราส่วนทางการเงิน 

บริษัทฯ มีอัตรากำไรขั้นต้นเพิ่มขึ้นจากร้อยละ 60.0 ในปี 2554 (ไม่นับรวมกำไรสุทธิพิเศษ)
เป็นร้อยละ 60.2 ในปีนี้
โดยมีสาเหตุหลักมาจากอัตรากำไรขั้นต้นที่ดีขึ้นของธุรกิจร้านอาหารและธุรกิจอสังหาริมทรัพย์
อัตรากำไรสุทธิเพิ่มขึ้นจากร้อยละ 7.0 ในปี 2554 เป็นร้อยละ 10.3 ในปีนี้
จากความสามารถในการทำกำไรสุทธิที่ดีขึ้นของทุกธุรกิจ
ฐานการเปรียบเทียบที่ต่ำกว่าปกติจากค่าใช้จ่ายตัดจ่ายของผลกระทบจากน้ำท่วมในไตรมาส 2554
รวมถึงกำไรจากโครงการอนันตรา วาเคชัน คลับ

สำหรับอัตราผลตอบแทนต่อผู้ถือหุ้นของปี 2555 เพิ่มขึ้นเป็นร้อยละ 19.9 จากร้อยละ 13.4 ปีก่อน
และผลตอบแทนต่อสินทรัพย์ เพิ่มขึ้นเป็นร้อยละ 7.4 ในปี 2555 จากร้อยละ 5.2 ของปีก่อน
ซึ่งการปรับตัวดีขึ้นของอัตราผลตอบแทนทั้งสองดังกล่าว
เป็นผลมาจากการกำไรสุทธิที่เพิ่มขึ้นอย่างมีนัยสำคัญ

อายุเฉลี่ยของลูกหนี้การค้าลดลงจาก 17 วันในปี 2554 เป็น 16 วันในปี 2555
โดยมีสาเหตุสำคัญจากลูกหนี้การค้าที่เพิ่มขึ้นสอดคล้องกับการเติบโตของรายได้จากโรงงานนวศรีและโครงการอนันตรา
วาเคชัน คลับ อายุเฉลี่ยของสินค้าคงเหลืออยู่ในระดับคงที่ที่ 50
วันและอายุเฉลี่ยของเจ้าหนี้การค้าลดลงเล็กน้อยอยู่ที่ 41 วัน

อัตราส่วนสินทรัพย์หมุนเวียนต่อหนี้สินหมุนเวียนเพิ่มขึ้นเป็นร้อยละ 1.2 เท่า ณ สิ้น ปี 2555
เมื่อเทียบกับ 0.9 เท่า ณ สิ้นปี 2554
จากการชำระคืนเงินกู้ยืมระยะยาวส่วนที่ถึงกำหนดชำระภายในหนึ่งปี ทั้งนี้ แม้ว่าในปีนี้ บริษัทฯ
มีการออกหุ้นกู้ แต่อัตราส่วนหนิ้สินส่วนที่มีภาระดอกเบี้ยสุทธิต่อส่วนของผู้ถือหุ้นลดลงเป็น 1.1 เท่า ณ
สิ้น ปี 2555 เนื่องจากส่วนของผู้ถือหุ้นปรับตัวสูงขึ้นจากการออกหุ้นปันผล
การแปลงสภาพใบสำคัญแสดงสิทธิซื้อหุ้นสามัญของผู้ถือหุ้นและพนักงาน รวมถึงกำไรสุทธิของปี 2555
อย่างไรก็ดี อัตราส่วนความสามารถในการชำระดอกเบี้ยลดลงจาก 5.5 เท่าของปี 2554 เป็น
5.1 เท่าของปีนี้ จากต้นทุนทางการเงินที่เพิ่มขึ้น

  -------------------------------------------- ---------------- ------------- --
  อัตราส่วนทางการเงิน                                                            

  ความสามารถในการทำกำไร                        31 ธ.ค. 55       31 ธ.ค. 54    

  อัตรากำไรขั้นต้น (%)                             60.18%           59.97%        

  อัตรากำไรสุทธิ (%)                              10.33%           7.04%         

  อัตราผลตอบแทนผู้ถือหุ้น* (%)                       19.89%           13.38%        

                                                                              

  ความมีประสิทธิภาพ                               31 ธ.ค. 55       31 ธ.ค. 54    

  อัตราผลตอบแทนจากสินทรัพย์* (%)                   7.36%            5.16%         

  อายุเฉลี่ยของลูกหนี้การค้า (วัน)*                    16               17            

  อายุเฉลี่ยของสินค้าคงเหลือ (วัน)                    50               50            

  อายุเฉลี่ยของเจ้าหนี้การค้า (วัน)                    41               43            

  ความสามารถในการดำรงสภาพคล่อง                  31 ธ.ค. 55       31 ธ.ค. 54    

  สินทรัพย์หมุนเวียนต่อหนี้สินหมุนเวียน (เท่า)             1.15             0.86          

                                                                              

  ภาระหนี้สินต่อทุน                                 31 ธ.ค. 55       31 ธ.ค. 54    

  อัตราส่วนหนี้สินส่วนที่มีภาระดอกเบี้ยต่อส่วนของผู้ถือหุ้น      1.25             1.33          
  (เท่า)                                                                       

  อัตราส่วนหนี้สินส่วนที่มีภาระดอกเบี้ยสุทธิต่อส่วนของผู้ถือหุ้น   1.06             1.25          
  (เท่า)                                                                       

                                               31 ธ.ค. 55       31 ธ.ค. 54    

  อัตราส่วนความสามารถในการชำระดอกเบี้ย (เท่า)       5.09             5.54          
  -------------------------------------------- ---------------- ------------- --

* ไม่นับรวมกำไรจากการปรับมูลค่ายุติธรรมในเงินลงทุนใน S&P จำนวน 1,054
ล้านบาทและค่าใช้จ่ายการด้อยค่าของค่าความนิยมของธุรกิจร้านอาหารในประเทศจีนจำนวน 93
ล้านบาท

แนวโน้มในอนาคต

จากการคาดการณ์การเติบโตของจำนวนนักท่องเที่ยวต่างชาติที่จะเดินทางเข้ามาในประเทศไทยในปี
2556 ที่ร้อยละ 10 และคาดการณ์การขยายตัวของผลิตภัณฑ์มวลรวมในประเทศ (Gross
domestic product) ของปี 2556 ในอัตราร้อยละ 5 ทำให้บริษัทฯ
คงความมุ่งมั่นในการขยายธุรกิจและกำไรต่อไป
โดยมีเป้าหมายในการเพิ่มความแข็งแกร่งของฐานธุรกิจทั้งในตลาดธุรกิจเดิมและตลาดใหม่ๆ
จากการวางแผนพัฒนาโครงการต่างๆ ที่จะช่วยสร้างการเติบโตของรายได้ กำไรและกระแสเงินสด
โดยกลยุทธ์หลักในระยะยาวของบริษัทฯ ยังคงเน้นหลักการบริหารสินทรัพย์อย่างเหมาะสม
(Asset-right strategy) ซึ่งเป็นการผสมผสานระหว่างการลงทุนในสินทรัพย์เอง
และการใช้ประโยชน์จากแบรนด์และเครื่องหมายการค้าในการให้สิทธิแฟรนไชส์และรับจ้างบริหารสินทรัพย์ของผู้อื่น
โดยอาศัยพื้นฐานและระบบการดำเนินธุรกิจของบริษัทฯ ที่แข็งแกร่ง
เพื่อเพิ่มความสามารถในการทำกำไร

ตัวอย่างของการดำเนินกลยุทธ์แบบ asset-right นั้น ได้แก่
การลงทุนเข้าซื้อเครือร้านอาหารมีความเชี่ยวชาญในอาหารจานปลาเสฉวนบาร์บีคิวในประเทศจีน
ภายใต้แบรนด์ Beijing Riverside & Courtyard ในช่วงปลายปี 2555 ซึ่งการลงทุนในครั้งนี้
ไม่เพียงแต่ช่วยเพิ่มความหลากหลายและเพิ่มจำนวนร้านอาหารเป็นสองเท่าในประเทศจีนเท่านั้น
แต่ยังขยายฐานกำไรให้บริษัทฯ ในทันทีอีกด้วย
ซึ่งจะเป็นจุดเปลี่ยนของธุรกิจอาหารในประเทศจีนทั้งในแง่การดำเนินงานและทางการเงินในปี
พ.ศ. 2556 ในขณะเดียวกัน ในช่วงต้นปี 2556 บริษัทฯ ก็ได้สร้างพันธมิตรกับบริษัทในรัฐดูไบ
เพื่อรับจ้างบริหารโรงแรมแห่งแรก ภายใต้แบรนด์อนันตรา ที่เป็นที่รู้จักอย่างแพร่หลายในระดับสากล
โดยโรงแรม Anantara Dubai Palm Jumeirah Resort & Spa แห่งนี้ จะเป็นโรงแรมระดับ
5 ดาวบนชายหาด Jumeirah ที่เป็นสัญลักษณ์อันเลื่องชื่อของรัฐดูไบ
และจะเริ่มเปิดดำเนินการในเดือนกันยายน ปี 2556 ประกอบไปด้วยห้องพักและห้องสวีทจำนวน
293 ห้อง หาดส่วนตัว ร้านอาหารและบาร์ที่ต่างมีลักษณะเฉพาะตัวจำนวน 6 ร้าน โดยโรงแรม
Anantara Dubai Palm Jumeirah Resort & Spa ร่วมกับโรงแรมอนันตราระดับห้าดาวอีก 3
แห่งที่ได้เปิดดำเนินการไปแล้วในรัฐอาบู ดาบี
จะช่วยส่งเสริมแบรนด์อนันตราในภูมิภาคตะวันออกกลาง
และช่วยสะท้อนให้เห็นถึงความเชื่อมั่นที่เจ้าของโรงแรมหลายๆ
แห่งให้ความไว้วางใจในแบรนด์และกลุ่มผู้บริหารของบริษัทฯ ในอนาคต บริษัทฯ ตั้งใจว่า
ความแข็งแกร่งของแบรนด์ต่างๆ ของบริษัทฯ จะเป็นส่วนสำคัญในการขยายธุรกิจอย่างมั่นคง
การมีแบรนด์ที่ดีและเป็นที่ยอมรับนั้น
ไม่เพียงแต่จะช่วยขยายธุรกิจของโรงแรมและร้านอาหารที่บริษัทฯ เป็นเจ้าของเท่านั้น
แต่ยังช่วยเพิ่มจำนวนโรงแรมที่บริษัทฯ รับจ้างบริหารและร้านอาหารที่บริษัทฯ
ให้สิทธิแฟรนไชส์อีกด้วย เนื่องจากเจ้าของโรงแรมและร้านอาหารเหล่านั้น มักคัดสรรผู้ร่วมธุรกิจ
(Business partner) ที่มีระบบการทำงานรองรับ มีแบรนด์ที่เป็นที่น่าเชื่อถือ ซึ่งจะทำให้บริษัทฯ
ในฐานะเจ้าของแบรนด์มีความสามารถในการทำกำไรมากขึ้น ทั้งนี้ บริษัทฯ
มีการพัฒนาแบรนด์ของบริษัทฯ อย่างต่อเนื่อง ให้ได้ระดับมาตรฐานสากล
เพื่อคงความสามารถในการแข่งขันในตลาดทั้งในและต่างประเทศ
และเพื่อตอบสนองต่อความต้องการของผู้บริโภคที่เปลี่ยนแปลงในภูมิภาคที่แตกต่างกันออกไป
โดยถึงแม้ว่า แต่ละแบรนด์ของบริษัทฯ จะมีเสน่ห์และเอกลักษณ์เฉพาะตัว แต่แบรนด์ของบริษัทฯ
ก็สามารถขยายฐานธุรกิจออกนอกประเทศที่เป็นฐานธุรกิจหลักได้
เนื่องจากแบรนด์เหล่านี้มีมาตรฐานสากลระดับสูง
ซึ่งเป็นผลส่วนหนึ่งมาจากการพัฒนาทีมงานเพื่อศึกษาตลาดต่างประเทศ
และสามารถวางแผนโมเดลธุรกิจที่เหมาะกับประเทศนั้นๆ
ตามความต้องการของผู้บริโภคและความเสี่ยงของแต่ละประเทศได้

นอกเหนือจากการมีแบรนด์ที่แข็งแกร่งแล้ว
การมีระบบการดำเนินงานที่มีประสิทธิภาพนับเป็นอีกหนึ่งปัจจัยที่สำคัญในการดึงดูดผู้ร่วมธุรกิจ
(Business partners) ไม่ว่าจะเป็นผู้ร่วมลงทุน (Joint venture)
หรือเจ้าของโรงแรมและร้านอาหารอื่นๆ
เนื่องจากการแข่งขันทวีความรุนแรงมากขึ้นจากจำนวนผู้ประกอบการในตลาดที่เพิ่มขึ้น
ส่งผลให้ผู้ร่วมธุรกิจส่วนใหญ่ต้องการลงทุนหรือว่าจ้างผู้ประกอบการที่มีประวัติของความสำเร็จอย่างต่อเนื่องและมีระบบรองรับการดำเนินงานและการขยายงานที่พรั่งพร้อม
โดยบริษัทฯ ไม่เพียงแต่ลงทุนในระบบเทคโนโลยีที่ดีที่สุดระบบหนึ่งของโลกเท่านั้น แต่บริษัทฯ
ยังพัฒนาโครงการ Minor Plus Card เพื่อรักษาฐานลูกค้า โดยบริษัทฯ เชื่อว่า
การมุ่งมั่นพัฒนาระบบการทำงานที่ดีเลิศ (Operation excellence) นั้น
จะเป็นส่วนสำคัญที่ช่วยให้บริษัทฯ และแบรนด์ของบริษัทฯ มีความแตกต่างจากคู่แข่งรายอื่นๆ

สำหรับแนวโน้มธุรกิจในปี 2556 และในปีต่อๆ ไป บริษัทฯ มั่นใจว่า บริษัทฯ
มีศักยภาพในการรักษาความเป็นผู้นำในตลาด
และจะสามารถรายงานผลประกอบการที่แข็งแกร่งได้ในทุกๆ ปี
จากการที่มีผู้บริหารและทีมงานที่มีเป้าหมายร่วมกับบริษัทฯ ในการสร้างความเติบโต
โดยอาศัยประสบการณ์อันยาวนานและเครือข่ายอันกว้างขวางในอุตสาหกรรม ดังนั้น บริษัทฯ
จึงมั่นใจว่า ปี 2556 จะเป็นปีที่บริษัทฯ ประสบความสำเร็จอีกปีหนึ่ง

11.3 ค่าตอบแทนผู้สอบบัญชี (Audit fee)

11.3.1 ในปี 2555 บริษัทและบริษัทย่อยมีค่าตรวจสอบบัญชี ดังนี้

- ค่าตรวจสอบบัญชีบริษัท จำนวน 1.76 ล้านบาท

- ค่าตรวจสอบบัญชีบริษัทย่อยรวม จำนวน 18.98 ล้านบาท

11.3.2 ค่าบริการอื่น (Non Audit fee)

ไม่มี